TÖRVÉNYEINK TÖRTÉNETE AZ AUSZTRIAI HÁZ ALATT. 335 
séges nyugtatványok vagy tanácsvallomások által igazolják, — 5) Hogy 
azon pénzösszegekre nézve, melyeket a Bocskay által lekötött jószágok- 
nak birtokosaitól ó felségének biztosai az országnak szükségeire fölvettek, 
a király azokat elégítse ki, hogy így a jószágok tulajdonosaiknak kezeikre 
visszatérhessenek. — 6) Hogy a hajduk Bocskaytól nyert nemességök és 
jószágaik fölötti leveleiket az ország nádorának mutassák be, miszerint a 
király , általa a dolog állapotjáról jövő országgyűlésig értesíttetvén, köve- 
teléseik iránt kegyes határozatot hozhasson. 
A 10-ik ágazat , melyben a királynak az egri káptalanróli gondos- 
kodásra tett felszólítására válaszúl adatik: hogy a határszéleket jelenleg 
nem lehetvén az egri dézsmáktól megfosztani, az egri káptalannak , mig 
iránta más rendelkezés tétethetik, ő felsége Nagyszombatban helyet adni 
és tagjainak tartásáról gondoskodni kegyeskedjék. 
A 11-ik ágazat, melyben a királynak azon felszólitására, hogy a 
rendek a múlt országgyűlésnek külföldi katonák és katonai főnökök ki- 
üzéséről szóló határozatait mérsékeljék, ugyanazok azt felelik: hogy ők 
azon határozatokat nem más nemzetek elleni gyűúlölségből, vagy katonai 
erényeiknek és érdemeiknek tagadásából , hanem más nemzeteknek példá- 
jára tették, kik a hivatalokat tulajdon nemzetökbeliekre ruházni szokták, 
és hogy nem is zárták ki őket egészen, minthogy a városok lakosai több- 
nyire németek , és ha csekély számmal, nem csoportosan, jövendnek ka- 
tonai zsoldba állásra, és magokat magyar kapitányok és törvények alá 
vetni akarják, őket ezután sem ellenzik befogadtatni, hogyha pedig had 
törend ki, akkor őket minél nagyobb számmal is szivesen befogadandják. 
A 12—14-ik ágazat, melyekben a királynak az iránti előadására 
határoztatik : 1) Hogyha a béke beállván, havi zsoldja egy lovasnak 3 ma- 
gyar forint 20 denár , egy gyalognak 2 magyar forint legyen. — 2) Hogy- 
ha ki a hazafiak közől a királynak, vagy annak távullétében a nádornak és 
az ország főókapitányainak , Slavóniában pedig a bánnak engedelme nélkül 
nagyobb zsold végett ellenséges indulatú tartományba kiköltözik, fejvesz- 
teséggel büntettessék. — 3) Hogy minden zsoldos katonák, valamint fő- 
nökeik és kapitányaik is, más országoknak szokása szerint, ezután a ki- 
rálynak hívségére megesküdtetve legyenek. 
A 15-ik ágazat, melyben határoztatik, hogy az ágyuknak vontatása 
hazánknak törvénye szerint a szabad városoknak terhei közé tartozván , a 
